الفندق: منتجع وسبا جزيرة المرجان
 التقييم: “انصح به العوائل بعد النظر لسلبياته”. الفندق للأمانه جيد للعوائل ولا يوجد اجانب او مناظر مخلة للآداب... بكل صراحه وشفافيه الفندق فيه سلبيات واضحه وضوح الشمس وسلبياته .. وسلبياته واضحه وضوح الشمس .. اولاً : مدخل الفندق ضيق جداً جداً ولا يرتقي لفندق ٥ نجوم وخدمة صف السيارات من اسوأ واتعس خدمة ولا يوجد تنسيق في استلام السيارات او احضارها ولا يوجد عدد كافي من الموظفين .. ثانياً : الاستقبال الفندق هذا وعلى الزحمه الي فيه المفروض استقباله ما يقل عن ٨ موظفين ويا دوب يكفو الزباين.. ثالثاً : حجزت عن طريق الموقع وكان لي بعض الطلبات الخاصه وكتبت رقمي للتواصل ومع الأسف محد تواصل معاي ولا حد رد على اتصالاتي الي دامت اكثر من ٣ ساعات .. رابعاً : وقت المغادره انتظرت ما يقارب ساعه وربع بس عشان يشلون الشنط وينزلونها فاللوبي والي استلم الشنط قال الاغراض بتكون ف الباركنات وفي مسؤولين الأمتعه وخدة صف السيارات بيسلمونك كل شي .. ويوم نزلت تفاجأت اغراضي ف الارض ومكان مب نظيف وبعض الملابس معلقه في بيب ماي او صرف صحي .. خامساً : المسبح العاام موقعه في قلب الفندق وازعاج ازعاج ازعاج بكل ما تحتويه الكلمه من معنى مع العلم اني كنت ساكن ف  الدور السابع والاخير والي المفروض يكون بعسد كل البعد عن هالازعاج .. سادساً : القيمه الماليه جداً جداً جداً مبالغ فيها وما يسوى الصراحه وشكراً هذي وجهة نظري وتجربتي الشخصيه